7માં પગાર પંચની ભલામણોને મંજૂરી આપ્યા પછી મોદી સરકાર કેન્દ્રીય કર્મચારીઓને એક ખાસ ભેટ આપવાનું વિચારી રહી છે. સુત્રોનું માનીએ તો કેન્દ્રીય કર્મચારીઓની ન્યૂનતમ સેલરી 18 હજારથી 21 હજાર કરવાનો વિચાર નાણાં મંત્રાલય કરી રહ્યું છે. આ પહેલા મોદી સરકારે 7માં પગાર પંચની ભલામણને મંજૂર કરીને કેન્દ્રીય કર્મચારીની ન્યૂનતમ સેલરી 18 હજાર કરવાનું નક્કી કર્યું હતું. જૂન મહિનામાં કેબિનેટ 7માં પગાર પંચની ભલામણોને મંજૂરી આપી હતી. આ સમયે નાણાં મંત્રાલયની તરફથી કેન્દ્રીય કર્મચારીઓનું ન્યૂનતમ વેતન 18 હજાર રૂપિયા કરવાનો પ્રસ્તાવ કરવામાં આવ્યો હતો. વિત્ત મંત્રાલયે 7th Pay commissionમાં 2.57 ટકા ફિટમેન્ટ ફેક્ટર લાગુ કરવાનો પ્રસ્તાવ રાખ્યો છે.